text: क्या पाकिस्तान और भारत के विदेश सचिवों के अफगानिस्तान में ‘काबुल प्रोसेस’ से इतर मुलाकात करने की संभावना है? इस सवाल पर फैसल बोले, ‘ऐसी किसी भी बैठक की व्यवस्था नहीं की गई है।’ भारतीय मीडिया में आई खबर कि आगामी दिनों में भारत के विदेश सचिव पाकिस्तान की यात्रा कर सकते हैं, को लेकर पूछे गए सवाल पर उन्होंने कहा, ‘मुझे ऐसी किसी भी यात्रा की जानकारी नहीं है।’ भारत-पाकिस्तान द्वारा बूढ़े, मानसिक रूप से बीमार और महिला कैदियों के आदान-प्रदान से जुड़े समझौते की योजना पर फैसल ने कहा, ‘प्रस्ताव पर गृह मंत्रालय गौर कर रहा है।’